《再叠前韵寄祝生时明元以舟溯之不得》
明代·胡应麟

怅望幽期越水头，蒹葭白露满中流。空悬仲举千秋榻，苦恋休文八咏楼。

玉笛关山偏引恨，珠帘云雾迥生愁。惟应天柱寻仙客，曳履孤峰尽夜游。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。